Killswitch Engage

Killswitch Engage (også kjent som KsE eller Killswitch) er et band fra Westfield, Massachusetts som spiller metalcore. Bandet ble formet etter oppløsningen av Overcast og Aftershock, og består nå av Adam Dutkiewicz og Joel Stroetzel fra Aftershock, og Mike D'Antonio fra Overcast, samt Howard Jones og Justin Foley. De har skrevet kontrakt med Roadrunner Records og har så langt utgitt fire studioalbumer og en DVD.

Killswitch Engage ble anerkjent i 2004, da de gav ut sitt tredje album, The End of Heartache, som endte på 21.-plass på Billboard 200 og solgte over 500 000 kopier i USA. Tittelsporet, «The End of Heartache» ble nominert til en Grammy i 2005, og DVD-en (Set This) World Ablaze ble utgitt i 2005. Killswitch Engage deltok på Reading and Leeds Festivals, Ozzfest, Download Festival, Warped Tour og Rock on the Range og fortsatte å turnere til 2008.

Bandet regnes som et av de viktigste medlemmene av New Wave of American Heavy Metal.

Historie

Tidligere år
Etter bruddet i hans gamle band, Overcast, begynte bassisten Mike D'Antonie og gitaristen fra tidligere Aftershock, Adam Dutkiewicz å jamme. Dette var i 1998. Siden begge bandene hadde blitt oppløst, rekrutterte de gitarist Joel Stroetzel fra Aftershock og vokalist Jesse Leach fra Nothing Stays Gold. Tidligere vokalist i Overcast Brian Fair ble vurdert som vokalist, men kunne ikke bli med fordi han var med i Shadows Fall. D'Antonio sa at til å begynne med var bandet bare «en ting å holde på med på siden».

De to første albumene
Mens bandet spilte noen show og solgte demoer, laget Mike D reklamer for Ferret, og kontaktet plateselskapet angående prosjektet hans, Killswitch. Det var slik bandet fikk sin første avtale. Bandet gav ut sitt første album, Killswitch Engage, og selv om albumet ikke solgte så mye og ikke fikk så stor oppmerksomhet, fanget det interessen til Carl Sevenson, grunnleggeren av Ferret Music. Severson jobbet på Roadrunner Records da, og gav en kopi av albumet til en representant fra Roadrunner. Det var Mike Gitter som skaffet bandet en kontrakt med Roadrunner. Bandet avslo mange kontrakter fra mindre selskaper, fordi de trodde at de kunne tjene mer på det store selskapet.

Bandet begynte på sitt andre album i november 2001, og med et større budsjett fikk de bruke et bedre studio, Zing Studios, hvor de fikk bedre tid på seg til å fikse på sangene. Albumet ble mikset i januar på Backstage Studios av Andy Sneap, og fikk navnet Alive or Just Breathing, fra sangtekstene til sporet «Just Barely Breathing». En musikkvideo for singlene «My Last Serenade» økte bandets eksponering til det offentlige, og albumet endte på 37.-plass på Top Heatseekers. Etter utgivelsen, bestemte bandet seg for å utvide og ta inn et medlem til, mens Dutkiewicz byttet til gitar, og tidligere trommis i Aftershock, Tom Gomes, begynte i bandet.

Bandmedlemmer

Nåværende medlemmer
Joel Stroetzel – rytmisk gitar (1999 – i dag)
Adam Dutkiewicz – sologitar, støttevokalist (2002 – i dag) / trommer, slagverk (1999 – 2001)
Mike D'Antonio – bassgitar (1999 – i dag)
Justin Foley – trommer, slagverk (2003 – i dag)
Jesse Leach – vokalist (1999–2002, 2012 – i dag)

Tidligere medlemmer
Howard Jones – vokalist (2002 – 2012) 
Tom Gomes – trommer
Pete Cortese – gitar
Patrick Lachman – gitar (Sesong/Konsert 2007)

Diskografi
 Killswitch Engage (Demo, 1999)  
 Killswitch Engage (Studioalbum, 2000)
 Self Revolution (Single, 2002)
 My Last Serenade Promo (Single, 2002)
 Alive or Just Breathing (Studioalbum, 2002) 
 Rose Of Sharyn (Single, 2004)  
 The End Of Heartache (Single, 2004)  
 The End of Heartache (Studioalbum, 2004)  
 (Set This) World Ablaze (DVD, 2005)
 (Set This) World Ablaze (EP, 2005)  
 My Curse (Single, 2006)  
 As Daylight Dies (Studioalbum, 2006)
 The Arms Of Sorrow (Single, 2007)
 Holy Diver (Single, 2007) 
 Killswitch Engage (Studioalbum, 2009)
 Disarm The Descent (Studioalbum, 1013)

Referanser

Eksterne lenker 
 
 
 
 
  Intervju av Howard Jones og Justin Foley

Metalcore-band fra USA
Band etablert i 1999